Uffizi galerii

Uffizi galerii (itaalia keeles Galleria degli Uffizi, hääldus: [uf'fitsi]) on muuseum Itaalias Firenzes. See on üks Läänemaailma vanemaid ja kuulsamaid muuseume. Hoones on pandud välja suurejooneline valik hindamatuid kunstiteoseid. Muuseumi kunstivaramu tuumikuks on olnud Medicite kunstikogu, mida on sajandite jooksul päranduste, vahetuste ja kingituste kaudu täiendatud. Silmapaistev on religiooniaineliste teoste kogu, mis on saadud kloostrite sulgemise tõttu XVIII ja XIX sajandil. Koolkondade ja kunstistiilide järgi ajalises järjestuses erinevatesse ruumidesse paigutatud ekspositsioon tutvustab külastajale kunstiteoseid XII kuni XVIII sajandini. Galeriis on maailma parim kunstikogu Toscana koolkonna töödest, rõhuasetusega Firenzel, mis lubab hinnata kunstiloomingu arengut gootikast renessansi ja manerismini, Cimabuest Michelangeloni, vahepeatustega Giotto, Leonardo da Vinci ja Raffaeli loomingul. Muuseumis on kordumatu kogu Sandro Botticelli töödest. Kunstiteoste originaalidega on esindatud ka teised Itaalia ja Euroopa koolkonnad (Mantegna, Tizian, Parmigianino, Dürer, Rubens, Rembrandt, Caravaggio, Canaletto jne). Väärtuslikud on ka antiikse kujuraiumiskunsti ja joonistuskunsti kogud. 2010. aastal külastas galeriid 1,61 miljonit, 2013. aastal 1,87 miljonit, 2018. aastal 4,14 ja 2019. aastal 4,39 miljonit inimest. Palee ehitamist alustas 1560. aastal Giorgio Vasari Cosimo I de' Medici tellimusel. Hoone oli mõeldud Firenze magistraatidele ametiruumideks – sellest ka nimetus "uffizi" ('bürood'). Vasari projekti järgi jätkasid hoone ehitamist Alfonso Parigi ja Bernardo Buontalenti, palee valmis 1581. aastal. Alltoodu on valik palees hoitavatest kunstikogudest: Leonardo da Vinci ("Paastumaarjapäev") Sandro Botticelli ("Primavera" ("Kevad"), "Nascita di Venere" ("Veenuse sünd") jms) Giotto ("Ognisanti Madonna" ("Kõigi pühakute päeva Madonna"), "Badia Polyptych") Tizian ("Flora", "Urbino Veenus") Michelangelo ("Doni Tondo") Raffael ("Ohakalinnu Madonna", "Paavst Leo X portree koos kardinalide Giulio de' Medici ja Luigi de' Rossiga") Cimabue ("Maestà") Duccio ("Maestà") Simone Martini ("Paastumaarjapäev") Paolo Uccello ("San Romano lahing") Andrea del Verrocchio ("Kristuse ristimine") Caravaggio ("Bacchus", "Medusa") Artemisia Gentileschi ("Judith ja Olovernes") Rembrandt ("Autoportree noore mehena", "Autoportree vana mehena", "Vana mehe portree") Kogudes on ka mõned antiikskulptuurid, näiteks "Arrotino" ("Teritaja") ja "Kaks maadlejat". Cimabue "Maestà" Giotto "Maestà" Simone Martini "Paastumaarjapäev" Filippo Lippi "Madonna" Sandro Botticelli "Kevad" Sandro Botticelli "Veenuse sünd" Leonardo da Vinci maal Piero della Francesca "Urbino hertsog ja hertsoginna" Tundmatu autori "Fernão de Magalhãesi portree", XVII sajand Giovanni Battista Salvi "Leinav Madonna" 01. Cosimo de' Medici 02. Lorenzo de' Medici 03. Andrea Orcagna 04. Nicola Pisano 05. Giotto 06. Donatello 07. Leon Battista Alberti 08. Leonardo da Vinci 09. Michelangelo 10. Dante Alighieri 11. Francesco Petrarca 12. Giovanni Boccaccio 13. Niccolò Machiavelli 14. Francesco Guicciardini 15. Amerigo Vespucci 16. Francesco Ferruccio 17. Giovanni dalle Bande Nere 18. Pier Capponi 19. Farinata degli Uberti 20. Galileo Galilei 21. Pier Antonio Micheli 22. Francesco Redi 23. Paolo Mascagni 24. Andrea Cesalpino 25. Sant'Antonino Pierozzi 26. Accursio 27. Guido Aretino 28. Benvenuto Cellini Maailma kõige enam külastatud kunstimuuseumid "MUSEI, TOP 30: COLOSSEO, UFFIZI E POMPEI SUPERSTAR NEL 2019 Franceschini: autonomia funziona, andiamo avanti su percorso innovazione". beniculturali.it (itaalia). Vaadatud 30.09.2020.[alaline kõdulink] Tühjad seinad olid algselt kaetud gobeläänidega. Exhibition and museum attendance figures 2010. Vaadatud 17.04.2012 Top 100 Art Museum Attendance, The Art Newspaper, 2014, lk 15. Vaadatud 25. juulil 2014. Koduleht (itaalia keeles) Muuseumi ajalugu (itaalia, inglise, hispaania, saksa, portugali ja prantsuse keeles) Uffizi galerii ajaloo kirjeldus, XIX sajandi alguse kirjutis (inglise keeles)